Ghana Football Association

Ghana Football Association (GFA) er Ghanas fotballforbund med sete i Accra. Forbundet ble stiftet i 1957 som en etterfølger til the Gold Coast Football Association. GFA sluttet seg til FIFA i 1958, og ble medlem av CAF samme år. Forbundet organiserer både dame- og herrelandslaget til Ghana.

Historie 
The Gold Coast Football Association ble stiftet i 1920, da Ghana fortsatt var britisk koloni og landet het Gullkysten. Det var et av de eldste fotballforbundene i Afrika, og det var også i regionen rundt Accra og Cape Coast at en av de første fotballigaene i subsaharisk Afrika ble startet. Etter en sped begynnelse i 1915 tok det for alvor av i 1922, og det første laget som vant ligaen var Accra Hearts of Oak Sporting Club.

Etter interne stridigheter ble så forbundet omorganisert i 1957, og det fikk da navnet The Ghana Amateur Football Association. Året etter ble det medlem av FIFA og CAF, men det var ikke før 1993 at ordet «amatør» ble fjernet og forbundet fikk sitt nåværende navn.

Eksterne lenker 
 
 Ghana Premier Leagues nettsider
 Ghanaweb Football/Soccer

Fotball i Ghana
Fotballforbund
Etableringer i 1957